CELEX: 22017D0052
Language: hu
Date: 2016-12-22 00:00:00
Title: Az AKCS–EU Nagykövetek Bizottságának 5/2016 sz. határozata (2016. december 22.) a Vállalkozásfejlesztési Központ igazgatójának a 2011-es és 2012-es pénzügyi évre szóló költségvetés végrehajtására vonatkozó felelőssége alóli mentesítéséről [2017/52]

12.1.2017   
            
            
               HU
            
            
               Az Európai Unió Hivatalos Lapja
            
            
               L 7/22
            
         AZ AKCS–EU NAGYKÖVETEK BIZOTTSÁGÁNAK 5/2016 sz. HATÁROZATA
   (2016. december 22.)
   a Vállalkozásfejlesztési Központ igazgatójának a 2011-es és 2012-es pénzügyi évre szóló költségvetés végrehajtására vonatkozó felelőssége alóli mentesítéséről [2017/52]
   AZ AKCS–EU NAGYKÖVETEK BIZOTTSÁGA,
   tekintettel a Vállalkozásfejlesztési Központ pénzügyi szabályzatának (1) 27. cikke (5) bekezdése második albekezdésére,
   mivel:
   
               (1)
            
            
               A Központ bevételeit a 2011-es és a 2012-es pénzügyi évben az Európai Fejlesztési Alapból származó hozzájárulások tették ki, amelyek összege 2011-ben 17 850 484,11 EUR, 2012-ben pedig 15 856 427,31 EUR volt.
            
         
               (2)
            
            
               A 2011-es és a 2012-es évre vonatkozóan a Vállalkozásfejlesztési Központ pénzügyi kimutatásai és a jogszabályban előírt könyvvizsgálatokról szóló jelentések alapján a 2011-es és a 2012-es pénzügyi év során a Központ költségvetésének az igazgató általi végrehajtása összességében véve olyannak minősül, amely alapján az igazgatót mentesíteni kell az e pénzügyi évekre szóló költségvetés végrehajtásának felelőssége alól,
            
         A KÖVETKEZŐKÉPPEN HATÁROZOTT:
   Egyetlen cikk
   Az AKCS–EU Nagykövetek Bizottsága a könyvvizsgálók 2011-es és 2012-es pénzügyi évről szóló jelentései, az ugyanezen pénzügyi évekre vonatkozó mérlegek, valamint bevételi és kiadási kimutatások alapján mentesíti a Vállalkozásfejlesztési Központ igazgatóját a Központ 2011-es és 2012-es pénzügyi évre szóló költségvetésének végrehajtására vonatkozó felelőssége alól.
   
      Kelt Brüsszelben, 2016. december 22-én.
      
         
            az AKCS–EU Nagykövetek Bizottsága részéről
         
         
            az elnök
         
         P. JAVORČÍK
      
   
   
      (1)  HL L 70., 2006.3.9., 52. o.